**ОБУЧИТЕЛЕН МОДУЛ 1**

**„ПРЕДОСТАВЯНЕ НА СОЦИАЛНИ УСЛУГИ ОТ ОБЩИНИТЕ”**

**ТЕМА 4 „ПОЛИТИКИ ЗА ЗАКРИЛА И ПОДКРЕПА НА ДЕЦАТА И СЕМЕЙСТВАТА – НАЦИОНАЛНО И МЕСТНО НИВО. ТРАНСФОРМИРАНЕ НА ПРИЕМНАТА ГРИЖА ОТ ПРОЕКТНО КЪМ БЮДЖЕТНО ФИНАНСИРАНА УСЛУГА“**

Закрилата на детето включва законодателни и административни мерки, които гарантират на практика правата на всяко дете в страната. Приоритет в системата за закрила на детето е осигуряване на условия детето да живее в семейството си. В тази връзка държавата чрез специално създадени за целта структури осъществява политика за развитие капацитета на родителите и техните умения за благоприятна грижа за детето в неговия най-добър интерес. В първата сесията на обучителната тема е представен основния нормативен документ - Закона за закрила на детето и произтичащите ангажименти за общините на местно ниво. По отношение на услугите, развивани от общини специално внимание е отделено на интегрираните услугите за ранно детско развитие и други интегрирани услуги за деца, които реализират междусекторната държавна политика за подкрепа на децата и семействата. Втората обучителна сесия по темата представя актуалното състояние на предоставяне на приемната грижа в страната и планираните промени след 2021 година при трансформирането и от проектно към бюджетно финансирана услуга.

# Политики за закрила и подкрепа на децата и семействата – национално и местно ниво. Трансформиране на приемната грижа проектно към бюджетно финансирана услуга

**Конвенцията за правата на детето** е основополагащия документ за формирането на националните политики за деца на страните, които са я ратифицирали. Основния подход на конвенцията е, че тя утвърждава детето като пълноправен носител на права без да пренебрегва необходимостта от грижи и закрила. Конвенцията се отнася за всички деца и млади хора на възраст до 18 години в страните, които са я подписали. Основен принцип в нея е зачитане на достойнството, на равните и неотменни права на всеки член на семейството. В България влиза в сила през 1991. Следва етапа на динамична промяна в периода 2000 -2005 г. през който се създава се системата за закрила на детето в лицето на Държавната агенция за закрила на детето и отделите за закрила на детето съм АСП. Със заем от Световна Банка се реализира проект „Реформа за повишаване на благосъстоянието на децата в РБ“. Започва укрепването на капацитета на новосъздадените структури за закрила на децата и подготовката за създаването на услуги в общността. Създава се нормативната рамка на закрилата на децата – правилник и наредби. Те регламентират не само мерките за закрила, но и вече пилотираните в сектора пилотни услуги – превенция на изоставянето, приемна грижа, реинтеграция, дневни центрове. Следва периода на Визия на деинституционализация на грижите за деца и плана към него, който води до закриване на институции и разкриването на услуги в общността след 2010. Паралелно с нов заем от Световна банка се реализира проект за изграждане на услуги за Ранно детско развитие в т.нар. Общностни центрове. В общините се разкриват все повече услуги за подкрепа на семействата, дневна грижа, временно настаняване и други.

# Закон за закрила на детето (ЗЗД) и общините

ЗЗД е приет през 2000 година. Заедно с Правилника за неговото прилагане той регламентира органите и редът и начините за осъществяване на мерките за закрила -в семейна и извънсемейна среда, които се осъществяват от специални структури на ДСП - ОЗД. С промяна на Закона за закрила на детето през 2009 се дава възможност на местните власти – кметове и общински съвети, за упражняване на повече правомощия и повече отговорности в планирането, управлението и контрола на грижата и услугите за децата и семействата.

**Отговорности на местно ниво кметовете на общини според Закона за закрила на детето:**

* осигуряват прилагането на държавната политика за закрила на детето в общината и координират дейностите по закрила на детето на местно ниво;
* осигуряват безопасността на децата в общинските училища, детски градини и обслужващи звена;
* предприемат мерки за осигуряване безопасността на децата в структурите и звената на територията на съответната община;
* подпомагат и насърчават сътрудничеството с гражданските организации на местно ниво с цел активното им участие в процеса на формулиране, изпълнение и мониторинг на политиката по закрила на детето;

**Комисията по закрила на детето**

Към всяка община се създава Комисия за детето с **консултативни** и координационни функции, в която участват представители на общинската администрация, областната дирекция на Министерството на вътрешните работи, регионалното управление на образованието, регионалната здравна инспекция, дирекция "Социално подпомагане", местната комисия за борба срещу противообществените прояви на малолетните и непълнолетните, както и на юридическите лица с нестопанска цел и други, които осъществяват дейности по закрила на детето.

Комисията е обединяващо и координиращо звено на политиките за всички деца на територията на общината и формира и осигурява осъществяването на местната политика по закрила на детето.

* Разработва общинска програма за закрила на детето съобразно потребностите на децата и техните семейства в общината.
* Осъществява сътрудничество, координация и подпомага обмена на информация между компетентните органи и юридическите лица при осъществяване на дейностите по закрила на детето на общинско ниво.
* Осъществява и други дейности, възложени с нормативен акт.

**Общинска програма за закрила на детето е з**адължителен документ на всяка община, който се разработва от комисията по закрила на детето. Общинският съвет приема всяка година по предложение на дирекция "Социално подпомагане" изготвената от Комисията по чл. 20а от Закона за закрила на детето общинска програма за закрила на детето съобразно потребностите на децата и техните семейства в общината. Практиката е изготвянето и да е съпроводено с отчета за изпълнение, пример община Велико Търново. Програмата се отнася за всички деца и се отнася до всички сфери на техния живот, включва цели и съответни дейности/услуги, както срокове и очаквани резултати, индикатори и отговорни институции.

Общините имат отговорности по предоставянето на **социални услуги за деца и семейства**, които управляват или възлагат социалните услуги, които отговорят на потребностите на територията на общината. При създаването на услуги, общината се съобразява с приоритети на държавната свързани с де институционализацията на грижата за деца (Проект “Детство за всички“ и - разкриване на ЦНСТ и други услуги в общността поради закриването на институциите); проект „Приеми ме“ и приемната грижа.

В рамките на проект за социално включване са създадени услуги за ранно детско развитие - Общностни центрове, които осигуряват превенцията на ранно изоставяне на деца настаняване в институции.

Подкрепата за децата с увреждания е приоритет в държавната политика, поради високата уязвимост на тази група. Наред със създадените през годините услуги на общинско ниво, през 2021 общините администрират Асистентската подкрепа, която подкрепя деца с трайни увреждания. Личната помощ е другата услуга, в чието предоставяне, общината има значима роля.

**Услуги за ранно детско развитие се** развиха динамично през последните години**. Интегрирани услуги за ранно детско развитие,** които са представени в общностните центрове предоставят подкрепа на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции. Чрез подобряване на готовността на децата за включване в образователната система и подкрепата за формиране на родителски умения сред уязвимите групи родители, се цели да се ограничи и предаването на бедността между поколенията.

Законът за социалните услуги създава възможност услугите за ранно детско развитие да са универсални тъй като не изисква специално насочване и оценка от Дирекция Социално подпомагане или община. Те са определени като общодостъпни и не се заплащат. Общодостъпни социални услуги са услугите за информиране, консултиране и обучение за реализиране на социални права и за развиване на умения, които се предоставят за срок, не по-дълъг от два месеца.

**Те са свързани и с промени в Закона за социалните услуги, който разглежда** интегрирано предоставяне на подкрепа от различни системи и интегрирано предоставяне на подкрепа чрез социални услуги и интегрирани междусектори услуги.

**Интегрирано предоставяне на подкрепа от различни системи е**, когато лицата се подкрепят чрез дейности и/или услуги от различни сектори, като всяка дейност и услуга с предоставя, организира, управлява, контролира и финансира съгласно установения за нея ред. Интегрираното предоставяне на подкрепа може да се организира от общините, органите, институциите или доставчиците чрез създаване на обща среда, в която да се осъществяват дейностите и услугите; осигуряване на достъпа на лицата до различните дейности и услуги; осигуряване на координацията и съвместната работа на специалистите, извършващи дейностите и услугите от различните сектори. За интегрирано предоставяне на подкрепа от различни системи органите, институциите и доставчиците на услуги, които отговарят за дейностите и услугите за лицето, изготвят съвместен план за предоставяне на подкрепата. Той се координира от доставчика на социалната услуга, която е част от интегрираната подкрепа. Същият доставчик управлява случая. Когато касае случаи на закрила на детето се координира от ДСП.

**Интегрирано предоставяне на подкрепа чрез социални услуги** е, когато на едно лице се предоставя комплексна подкрепа чрез различни видове социални услуги. Интегрираното предоставяне на социални услуги, финансирани от държавния бюджет, се организира от общината. При интегрираното предоставяне на социални услуги от един доставчик лицето сключва договор с него за ползването на всички услуги, а при различни доставчици лицето сключва договор с всеки един от доставчиците.

Според ЗСУ **интегрираните здравно-социални услуги**, които се финансират изцяло или частично от държавния бюджет, се включват в Националната карта на социалните услуги по реда, определен в наредбата. Интегрираните здравно-социални услуги са услуги за специализирана подкрепа на лицата чрез дейности от сферата на здравните грижи и социалните услуги, които се предоставят в рамките на обща организация и управление. Всички доставчици на социални услуги и лечебните заведения могат да предоставят интегрирани здравно-социални услуги след издаването на лиценз от Агенция по качество на социалните услуги. Интегрирани здравно-социални услуги могат да се предоставят за деца и лица с трайни увреждания, след специализирана експертна оценка на здравословното състояние и потребностите на лицата от медицински грижи от лечебни заведения за болнична помощ, определени със заповед на министъра на здравеопазването. Резидентна грижа като част от интегрирана междусекторна услуга, независимо от източника й на финансиране, може да се предоставя само като част от интегрирана здравно-социална услуга.

При интегрираните здравно-социални услуги разработването на стандартите за качество на интегрираните здравно-социални услуги и критериите за тяхното изпълнение се съгласува и с Министерство на здравеопазването.

**Приемна грижа -** Според промените в чл.34 а. от Закона за закрила на детето „Приемната грижа“ е мярка за закрила на детето по чл. 4, ал. 1 за отглеждане и възпитание в семейна среда на дете, което е настанено в семейство на роднини или близки или в приемно семейство.

Семействата на роднини или близки, кандидатите за приемни семейства и утвърдените приемни семейства се подкрепят чрез социални услуги, включващи дейности за набиране и оценяване на кандидати за приемни семейства, обучение, взаимно адаптиране, подкрепа и наблюдение на отглеждането на детето. Т.е. „Приемната грижа“ включва дейности по набиране и оценка на кандидати за приемни семейства, обучение, взаимно адаптиране, настаняване и отглеждане на дете в приемно семейство, подкрепа и наблюдение[[1]](#footnote-1).

**Приемната грижа** цели да осигури временна грижа за деца в риск, като целта е децата да бъдат отглеждани в условията на сигурна, подкрепяща и стимулираща семейна среда. Приемният родител не е носител на родителски права по отношение на настаненото в семейството му дете, но има задължението и ангажиментите да осигури на настаненото в семейството му дете добри грижи, спокойна среда, внимание, които да благоприятстват за неговото правилно развитие и личностно формиране.

**Видове настаняване** в приемни семейства: краткосрочно; дългосрочно; спешно; заместваща приемна грижа.

**Доброволна приемна грижа -** при доброволната приемна грижа се сключва договор с утвърденото приемно семейство, преминало базово обучение. За децата се предоставят финансови средства в процеса на отглеждане. Отпуска се и еднократна помощ (при необходимост).

**Професионална приемна грижа -** се сключва договор между единия родител от приемното семейство и доставчика на социалната услуга „приемна грижа”. Професионалното приемно семейство трябва да е преминало базово обучение и допълнителна квалификация, необходима за възпитание и отглеждане на деца. Професионалният приеман родител получава месечно възнаграждение и месечни парични средства, както и еднократна помощ (при необходимост) за нуждите на настаненото дете

**Приоритетно настаняване в професионални приемни семейства** е в подкрепа на:

* деца до тригодишна възраст;
* деца с увреждания;
* деца - жертви на насилие или трафик;
* деца, спрямо които е приложена мярка “полицейска закрила”;
* деца при условията на заместваща грижа

Представящият подчертава, че съгласно Закон за социалните услуги, децата, настанени в приемна грижа могат да получат заместваща грижа. Предоставя се за срок, не по-дълъг от 30 дни в рамките на една календарна година, в домашна среда, специализирана среда, в която се осигурява резидентна или дневна грижа, и в домовете на приемни семейства. Приемните семейства прилагат заместваща грижа само за деца.

**Финансово осигуряване на приемната грижа е свързано с:**

* месечен бюджет за издръжка на деца, настанени в приемни семейства, въз основа на договора за настаняване и в съответствие с възрастта на децата;
* трудово възнаграждение на професионалния приемен родител-изчислен процент от минималната работната заплата според броя настанени деца;
* еднократни помощи за нуждите на настаненото дете.

**Как действа приемната грижа в областен модел?**

Проект „Приеми ме“въвежда областния модел на предоставяне на услугата. Това води до сключване на договори между общините областни градове и АСП и създаването на областни екип по приемна грижа. Социалните работници от Областния екип по приемна грижа отговарят за всички кандидати и приемни семейства на територията на областта. Той информира обществеността за услугата „приемна грижа”; набира, извършва предварителен подбор, обучение и оценка на кандидатите за приемни семейства; осъществява наблюдение и подкрепа на утвърдените приемни семейства в процеса на полагане на грижи за дете, настанено в приемна грижа. Кандидатите за приемни родители подават заявление за кандидатстване до кмета на общината-партньор чрез упълномощено от него длъжностно лице, регионален екип оп приемна грижа. Одобряването на приемните родители се извърша от регионалната комисия по приемна регионалната участва в процеса на намиране на подходящо семейство за детето, което е под негова закрила.

**Отговорности на общините за предоставяне на услугата на различни етапи:**

* **на етап планиране на услугата** - Комисията за детето по чл. 20а от Закона за закрила на детето проучва потребностите от социалната услуга "приемна грижа" в съответната община и планира с общинската програма вида и броя приемни семейства в общината;
* **на етап предоставяне на услугата** - Общината може да бъде доставчик на услугата. Ролята на доставчика е в процеса на набиране, подготовка и оценяване на приемното семейство, което се утвърждава от Регионалната комисия по приемна грижа. Изборът на подходящо приемно семейство за определено дете се прави от дирекция "Социално подпомагане", работеща с детето, като се взема и становището на доставчика с приемното семейство.

**Промени в проект „Приеми ме“ през 2021 г.**

В края на 2020, проектът отчита следната ситуация:

На настоящия етап в развитието на приемната грижа е констатирано следното развитие

* Общ брой настанени деца в приемни семейства **към 31.12.2019 г. – 1 948; От тях: 2** в доброволни приемни семейства; **1 946** професионални приемни семейства;
* Агенцията за социално подпомагане (АСП) сключи споразумения за партньорство със 158 общини партньори по проекта "Приеми ме 2015", като по този начин действието на проекта се удължава с една година, считано от 01.01.2021;

Какви са промените за 2021 г.?

* *Необходимите средства за месечни възнаграждения на професионалните приемни родители и средства за месечен бюджет за издръжка на деца*, настанени в доброволни и професионални приемни семейства, съобразно възрастта (в т.ч. добавка за деца с увреждания), от началото на 2021 г. ще се осигуряват от държавния бюджет по програма "Подкрепа на децата и семействата", като част от бюджета на АСП;
* ***Допустими по проекта са следните разходи***: средства за пътни разходи на приемните семейства, за участия в обучения, супервизии и/или други форми на подкрепа за отглеждане на детето/децата, организирани извън населеното място по местоживеене; средства за пътни разходи на членовете на областните екипи по приемна грижа (ОЕПГ), свързани с проучване и наблюдение на приемните семейства и участие в обучения; средства за възнаграждения на администратор, счетоводител, оперативен счетоводител; средства за възнаграждения на ОЕПГ (*началник екип и социални работници*).

В близко бъдеще следва да бъде приет и национален стандарт за приемната грижа, със съответната методика, в която основополагащо става регламентирането на функциите на всички страни, ангажирани с предоставянето на услугата, а именно – отделите „Закрила на детето“ в дирекциите „Социално подпомагане“, областните екипи по приемна грижа, приемните родители. Планирането на развитието на приемната грижа на база анализ на потребностите от приемни семейства в даден регион остава важен фактор, за осигуряване на необходимите приемни семейства по брой и профил, както и намаляване на броя на незаетите приемни семейства.

По този начин приемната грижа ще стане част от Националната карта на финансираните от държавата социални услуги и нейното предоставяне ще се осъществява по реда на ЗСУ и ППЗСУ.

# Закон за закрила на детето и отговорности на местните власти

С промяна на Закона за закрила на детето през 2009 г. се дава възможност на местните власти – кметове и общински съвети, за упражняване на повече правомощия и повече отговорности в планирането, управлението и контрола на грижата и услугите за децата и семействата.

**Отговорности на местно ниво кметовете на общини според Закона за закрила на детето:**

* осигуряват прилагането на държавната политика за закрила на детето в общината и

координират дейностите по закрила на детето на местно ниво;

* осигуряват безопасността на децата в общинските училища, детски градини и

обслужващи звена;

* предприемат мерки за осигуряване безопасността на децата в структурите и

звената на територията на съответната община;

* подпомагат и насърчават сътрудничеството с гражданските организации на местно

ниво с цел активното им участие в процеса на формулиране, изпълнение и мониторинг на политиката по закрила на детето.

Към всяка община се създава **Комисия за детето с консултативни** и координационни функции, в която участват представители на общинската администрация, областната дирекция на Министерството на вътрешните работи, регионалното управление на образованието, регионалната здравна инспекция, дирекция "Социално подпомагане", местната комисия за борба срещу противообществените прояви на малолетните и непълнолетните, както и на юридическите лица с нестопанска цел и други, които осъществяват дейности по закрила на детето.

Комисията е обединяващо и координиращо звено на политиките за всички деца на територията на общината и формира и осигурява осъществяването на местната политика по закрила на детето.

**Комисията за детето** на основание чл.44, ал.2 от ЗМСМА и във връзка с чл.20а от Закона за закрила на детето има следните функции:

* разработва общинска програма за закрила на детето съобразно потребностите на децата и техните семейства в общината;
* осъществява сътрудничество, координация и подпомага обмена на информация между компетентните органи и юридическите лица при осъществяване на дейностите по закрила на детето на общинско ниво;
* осъществява и други дейности, възложени с нормативен акт;
* за участие в заседанията на комисията могат да бъдат поканени и лица с обществен авторитет, учени, както и представители на медиите;
* Комисията за детето провежда редовни заседания по предварително установен дневен ред;
* осъществява и други дейности, възложени с нормативен акт;
* всяка комисия за детето изработва и приема правила за реда и организацията на своята работа.

Комисията за детето се състои от 9 до 15 членове. Председател на комисията е кметът на общината или оправомощено от него длъжностно лице, който определя със заповед членовете на комисията.

**Общински програми за детето**

Общинският съвет приема всяка година по предложение на дирекция "Социално подпомагане" изготвената от Комисията по чл. 20а от Закона за закрила на детето общинска програма за закрила на детето съобразно потребностите на детето

Общините имат отговорности по предоставянето на социални услуги за деца и семейства, които управляват или възлагат социалните услуги, които отговорят на потребностите на територията на общината.

Социални услуги, които се администрират (насочване и ползване )от общината през 2021 година е Асистентската подкрепа, която подкрепя деца с трайни увреждания чрез подкрепа за самообслужване, движение и придвижване, промяна и поддържане на позицията на тялото, изпълнение на ежедневни и домакински дейности и комуникация.

Едни от мерките в националния план за реализация на визията за деинституционализация на грижата за деца са свързани със осигуряване на социални и интегрирани услуги за ранна интервенция и превенция в семейна среда; Мерки за осигуряване на социални, здравни и интегрирани здравно-социални услуги за децата с увреждания.

**ЗСУ** постановява интегрирано предоставяне на подкрепа от различни системи и **Интегрирано предоставяне на подкрепа чрез социални услуги и интегрирани междусектори услуги**

**Интегрирано предоставяне на подкрепа от различни системи е**, когато лицата се подкрепят чрез дейности и/или услуги от различни сектори, като всяка дейност и услуга с предоставя, организира, управлява, контролира и финансира съгласно установения за нея ред. Интегрираното предоставяне на подкрепа може да се организира от общините, органите, институциите или доставчиците чрез създаване на обща среда, в която да се осъществяват дейностите и услугите; осигуряване на достъпа на лицата до различните дейности и услуги; осигуряване на координацията и съвместната работа на специалистите, извършващи дейностите и услугите от различните сектори. За интегрирано предоставяне на подкрепа от различни системи органите, институциите и доставчиците на услуги, които отговарят за дейностите и услугите за лицето, изготвят съвместен план за предоставяне на подкрепата. Той се координира от доставчика на социалната услуга, която е част от интегрираната подкрепа. Същият доставчик управлява случая. Когато касае случаи на закрила на детето се координира от Д“СП“

**Интегрирано предоставяне на подкрепа чрез социални услуги** е, когато на едно лице се предоставя комплексна подкрепа чрез различни видове социални услуги. Интегрираното предоставяне на социални услуги, финансирани от държавния бюджет, се организира от общината. При интегрираното предоставяне на социални услуги от един доставчик лицето сключва договор с него за ползването на всички услуги, а при различни доставчици лицето сключва договор с всеки един от доставчиците

**Интегрирани междусекторни услуги**

Според ЗСУ интегрираните здравно-социални услуги, които се финансират изцяло или частично от държавния бюджет, се включват в Националната карта на социалните услуги по реда, определен в наредбата. Интегрираните здравно-социални услуги са услуги за специализирана подкрепа на лицата чрез дейности от сферата на здравните грижи и социалните услуги, които се предоставят в рамките на обща организация и управление. Всички доставчици на социални услуги и лечебните заведения могат да предоставят интегрирани здравно-социални услуги след издаванетона лиценз от АКК. Интегрирани здравно-социални услуги могат да се предоставят за деца и лица с трайни увреждания, след специализирана експертна оценка на здравословното състояние и потребностите на лицата от медицински грижи от лечебни заведения за болнична помощ, определени със заповед на министъра на здравеопазването. Резидентна грижа като част от интегрирана междусекторна услуга, независимо от източника й на финансиране, може да се предоставя само като част от интегрирана здравно-социална услуга.

Законът за социалните услуги създава възможност услугите за ранно детско развитие за са универсални тъй като не изисква специално насочване и оценка от Д“СП“ или община. Те са определени като общодостъпни и не се заплащат . Общодостъпни социални услуги са услугите за информиране, консултиране и обучение за реализиране на социални права и за развиване на умения, които се предоставят за срок, не по-дълъг от два месеца.

# Приемна грижа

Според промените в чл.34 А от Закона за закрила на детето. Приемната грижа е мярка за закрила на детето по чл. 4, ал. 1 за отглеждане и възпитание в семейна среда на дете, което е настанено в семейство на роднини или близки или в приемно семейство.

„Приемна грижа“ включва дейности по набиране и оценка на кандидати за приемни семейства, обучение, взаимно адаптиране, настаняване и отглеждане на дете в приемно семейство, подкрепа и наблюдение

**Приемната грижа** цели да осигури временна грижа за деца в риск, като целта е децата да бъдат отглеждани в условията на сигурна, подкрепяща и стимулираща семейна среда. Приемният родител не е носител на родителски права по отношение на настаненото в семейството му дете, но има задължението и ангажиментите да осигури на настаненото в семейството му дете добри грижи, спокойна среда, внимание, които да благоприятстват за неговото правилно развитие и личностно формиране. В периода на настаняването, приемното семейство и детето получават съдействие и подкрепа от страна на социалните работници от отдел „Закрила на детето“ и от доставчици на социални услуги.

Целите на приемната грижа като социална услуга и мярка за закрила са:

* да осигури за определен период от време сигурна и безопасна семейна среда за дете в риск, която да допринесе за неговото пълноценно развитие;
* превенция на институционализацията;
* осигуряване на подкрепа за биологичните родители в кризисни ситуации; подготовка на деца, настанени в специализирани институции за реинтеграция в биологичното им семейство или осиновяване;
* Доставчик на услугата приемна грижа може да бъде Д“СП“, общината или друг лицензиран доставчик на социална услуга за деца;

**Видове приемна грижа**

**Доброволна приемна грижа:** При доброволната приемна грижа се сключва договор с утвърденото приемно семейство, преминало базово обучение. За децата се предоставят финансови средства в процеса на отглеждане. Отпуска се и еднократна помощ (при необходимост).

**Професионална приемна грижа:**

При професионалната приемна грижа се сключва договор между единия родител от приемното семейство и доставчика на социалната услуга „приемна грижа”. Професионалното приемно семейство трябва да е преминало базово обучение и допълнителна квалификация, необходима за възпитание и отглеждане на деца. Професионалният приеман родител получава месечно възнаграждение и месечни парични средства, както и еднократна помощ (при необходимост) за нуждите на настаненото дете.

**Видове доставчици на социалната услуга „приеман грижа”**

Доставчик на социалната услуга “приемна грижа” може да бъде дирекция “Социално подпомагане”, общината или лицензиран доставчик на социална услуга за деца съгласно чл. 43б от Закона за закрила на детето.

**Кои деца имат нужда от настаняване в приемно семейство?**

* Деца, при които е прекъсната връзката с биологичните родители.

Това са деца на починали родители; на неизвестни родители;

* Родители, чиито родителски права са отнети или ограничени;
* Деца, настанени в институции;
* Деца на тежко и нелечимо болни родители.
* Деца, чиито родители, близки, настойници или попечители с или без основателна причина трайно не полагат грижа за нуждите им.
* Деца до 3 годишна възраст.
* Деца с физически и ментални увреждания.
* Деца, при които не е възможно осиновяване.
* Деца-жертва на насилие.
* Деца-жертва на трафик.
* Деца, при които са изчерпани всички други възможности за закрила в семейна среда

**Видове настаняване** в приемни семейства:

* краткосрочно;
* дългосрочно;
* спешно;
* заместваща приемна грижа.

Видът на настаняването се определя в зависимост от потребностите на детето, целта на неговото настаняване и плана за действие на детето, изработен от дирекция “Социално подпомагане”.

**Краткосрочно** настаняване се предприема за срок до една година с цел подкрепа на биологичното семейство и връщане на детето в него. Това означава, че детето може да бъде настанено в приемното семейство за няколко седмици или месеци.

**Дългосрочно** настаняване се предприема за срок над една година за деца:

* + чиито родители са починали, неизвестни, лишени от родителски права или чиито родителски права са ограничени;
  + чиито родители без основателна причина трайно не полагат грижи за тях;
  + чиито родители се намират в трайна невъзможност да ги отглеждат;
  + чието връщане в биологичното семейство в срока по ал. 3 е невъзможно;
  + чието осиновяване е невъзможно.

**Спешно** настаняване с цел запазване на живота и здравето се предприема за деца:

* + изпаднали в бедствена ситуация;
  + за които е предприета мярка “полицейска закрила” след изтичането й;
  + които са жертви на насилие и трафик;
  + до 3-годишна възраст, включително новородени.

**Заместваща** приемна грижа е услуга за дете, настанено извън семейството, която се предприема планирано и/или при извънредни обстоятелства. Целта е подкрепа на приемното семейство, или семейството на роднини или близки, за осигуряване на отдих. Насочена е също за деца, с дългосрочен престой в специализирана институция, за интегриране в общността.

При **професионалната приемна грижа** се сключва граждански договор с единия родител от приемното семейство, преминало базово обучение и допълнителна квалификация за възпитание и отглеждане на деца. Професионалният приемен родител получава трудово възнаграждение и месечна издръжка, както и еднократни помощи за нуждите на настаненото дете.

Средства за възнаграждение на професионалните приемни родители:

* Работната заплата приемен родител с едно дете е определена на като 150% от минималната работна заплата
* Работната заплата на приемен родител с две деца е определена като 160% от минималната работна заплата
* Работната заплата на приемен родител с три и повече деца е определена като 170% от минималната работна заплата

Приоритетно в професионални приемни семейства се настаняват:

* деца до тригодишна възраст;
* деца с увреждания;
* деца - жертви на насилие или трафик;
* деца, спрямо които е приложена мярка “полицейска закрила”;
* деца при условията на заместваща грижа.

За деца, настанени за отглеждане в приемно семейство се предоставят средства за отглеждане и възпитание на детето, въз основа на сключен договор по чл. 27, ал. 4 от Закона за закрила на детето. Средствата се предоставят месечно и се диференцират съобразно възрастта на детето и са предназначени за издръжката му.

Месечен бюджет за издръжка на деца, настанени в приемни семейства, въз основа на договора за настаняване и в съответствие с възрастта на децата и техните нужди, както следва:

* за дете от 0 до 3 г.  - 4 x ГМД;
* за дете от 3 до 14 г. - 3,5 х ГМД;
* за дете от 14 до 18 г., а ако учи до 20 г. - 4 х ГМД;
* за дете с увреждане добавка от  1,2   х ГМД.

*\*ГМД – Гарантиран минимален доход*

Към средствата за месечна издръжка на дете, настанено в приемно семейство, се изплащат и месечни помощи за дете до завършване на средно образование, съгласно чл. 7, ал. 2 от Закона за семейните помощи за деца. Средствата за месечната издръжка се отпускат без да се взима под внимание размерът на доходите на приемното семейство въз основа на договора за настаняване на детето по чл. 27, ал. 5 от Закона за закрила на детето. Средствата се изразходват за храна, дрехи, обувки, учебни пособия и помагала, заплащане на такси в детски градини, транспортни разходи, лекарства и изследвания, разходи за ел. енергия, вода, отопление и санитарно-хигиенни материали. От тях приемното семейство осигурява и джобните пари за по-големите деца.

**Отговорност на общината за развитието и предоставянето на услугата**

* **на етап планиране на услугата** - Комисията за детето по чл. 20а от Закона за закрила на детето проучва потребностите от социалната услуга "приемна грижа" в съответната община и планира с общинската програма вида и броя приемни семейства в общината.
* **на етап предоставяне на услугата** -Общината може да бъде доставчик на услугата Приемна грижа. Ролята на доставчика е в процеса на набиране, подготовка и оценяване на приемното семейство, което се утвърждава от Регионалната комисия по приемна грижа. Изборът на подходящо приемно семейство за определено дете се прави от дирекция "Социално подпомагане", работеща с детето, като се взема и становището на доставчика с приемното семейство;

**Как се развива приемната грижа след 2015 година, което се отразявана работата на общините**

През декември1 2015 година  стартира изпълнението на Проект „Приеми ме 2015“ - BG05M9OP001-2.003-0001-C01, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд. Първоначалната продължителността на проекта е до 01.08.2018 година.Проектът ще се реализира от Агенцията за социално подпомагане, като конкретен бенефициент в партньорство с общините на територията на цялата страна.

Общата цел на проекта е да се усъвършенства модела на предоставяне на социалната услуга „приемна грижа“ и разшири обхвата й в страната, както и по отношение на целевите групи; да продължи и се надгради устойчив модел за развитие на заместваща семейна грижа в подкрепа на процеса на де институционализацията на деца; да се развие иновативен модел на организация и управление на предоставянето на приемната грижа на национално ниво с активното участие на всички общини с идентифицирана потребност от развитие на тази услуга

Акцент е поставен към развитие на специализирана приемна грижа за деца с увреждания; деца, жертви на насилие или трафик; деца, които са непридружени бежанци. Специален фокус се поставя и върху настаняването на деца до 3-годишна възраст. След преминаване към областен модел, цялостният обхват по предоставянето на социалната услуга "Приемна грижа" се осъществява от общината – областен град, чрез Областния екип по приемна грижа. Социалните работници от Областния екип по приемна грижа отговарят за всички кандидати и приемни семейства на територията на областта.

* информира обществеността за услугата „приемна грижа”;
* набира, извършва предварителен подбор, обучение и оценка на кандидатите за приемни семейства;
* осъществява наблюдение и подкрепа на утвърдените приемни семейства в процеса на полагане на грижи за дете, настанено при тях;

Кандидатите за приемни родители подават заявление за кандидатстване до кмета на общината-партньор чрез упълномощено от него длъжностно лице, регионален екип оп приемна грижа.

В края на 2020, проектът отчита следната ситуация:

На настоящия етап в развитието на приемната грижа е констатирано следното развитие

* Общ брой утвърдени и вписани в регистъра приемни семейства **към 31.12.2019 г. – 2 227;От тях: 11** доброволни **и 2 216**професионални
* Общ брой настанени деца в приемнисемейства**към 31.12.2019 г. – 1 948; От тях: 2**в доброволни приемни семейства; **1 946** професионални приемни семейства

Изследване на националната асоциация по приемна грижа през 2020 година показва, 63% от българите не биха станали приемни родители при никакви условия, а всеки шести би приел у дома дете в риск, ако получава заплата и издръжка за детето от държавата. Това показват данни от национално представително проучване, направено по поръчка на Националната асоциация за приемна грижа. Изследването е реализирано през декември 2020 г.

Данните потвърждават тенденцията, която се наблюдава в последните години за намаляване на интереса към приемната грижа. Експертите свързват тази тенденция със сериозната атака срещу правата на детето и семейството от различни религиозни и политически общности, както и от фалшивите новини, свързани със закрилата на децата у нас.

51% от българите са на мнение, че в приемна грижа се настаняват деца, изоставени от родителите си, че всяко четвърто дете в приемна грижа е жертва на насилие, а за 14% от сънародниците ни децата в приемни семейства са настанени от държавата там поради бедност. Тези данни до известна степен потвърждават и официалната статистика – най-голям дял от настанените в приемна грижа деца са жертва на лоша грижа и неглижиране, включително насилие. У нас броят на реално изоставените деца, както и тези без родители, постепенно намалява.

Запитани при какви условия биха станали приемни родители българите поставят условие да получават заплата и средства за издръжка на детето от държавата. Това не е необичайно и се потвърждава от поредица от социологически изследвания през годините. Парадокс е, че в публичното пространство основната критика към приемната грижа е получаването на финансово възнаграждение за труда, а в същото време това е и водещ мотив сънародниците ни да станат приемни родители, коментират експертите. Едва 10 на сто от деклариралите желание да станат приемни родители не поставят никакви условия, показват още данните от допитването.

В качеството си на пряк бенефициент Агенцията за социално подпомагане (АСП) сключи споразумения за партньорство със 158 общини партньори по проекта "Приеми ме 2015", като по този начин действието на проекта се удължава с една година, считано от 01.01.2021 В споразуменията са отразени промени, касаещи разходите, пряко свързани с дейностите по проекта, като:

***Необходимите средства за месечни възнаграждения на професионалните приемни родители и средства за месечен бюджет за издръжка на деца***, настанени в доброволни и професионални приемни семейства, съобразно възрастта (в т.ч. добавка за деца с увреждания), от началото на 2021 г. ще се осигуряват от държавния бюджет по програма "Подкрепа на децата и семействата", като част от бюджета на АСП.

***Допустими по проекта са следните разходи***: средства за пътни разходи на приемните семейства, за участия в обучения, супервизии и/или други форми на подкрепа за отглеждане на детето/децата, организирани извън населеното място по местоживеене; средства за пътни разходи на членовете на областните екипи по приемна грижа (ОЕПГ), свързани с проучване и наблюдение на приемните семейства и участие в обучения; средства за възнаграждения на администратор, счетоводител, оперативен счетоводител; средства за възнаграждения на ОЕПГ(*началник екип и социални работници*). Актуализирани са месечните възнаграждения на всеки от членовете на Областния екип по приемна грижа.

Работата и взаимодействието на екипите по приемна грижа, приемните родители, изпълнителите по външните договори за обучение и супервизия и другите, ангажирани по конкретните случаи лица, ще се съобразят с въведените в страната противоепидемични мерки и с конкретните изисквания, наложени по места.

В близко бъдеще следва да бъде приет и национален стандарт за приемната грижа, със съответната методика, в която основополагащо става регламентирането на функциите на всички страни, ангажирани с предоставянето на услугата, а именно – отделите „Закрила на детето“ в дирекциите „Социално подпомагане“, областните екипи по приемна грижа, приемните родители. Както и при другите стандарти за общински дейности, този стандарт трябва да включи текущите разходи за финансиране на услугата. Тези разходи включват разходите на общината/ или външния изпълнител/ за набиране, оценяване и обучение на кандидати за приемни семейства, за тяхната подкрепа при настаняване, взаимно адаптиране, отглеждане и извеждане на детето/ децата от приемното семейство. Преките разходи за осъществяване на услугата – заплащане на приемните родители и предоставянето на средства за месечна издръжка на децата, са уредени в действащото законодателство на Република България и поради тази причина не се включват в тук представения разходен стандарт.

Предложения разходен стандарт на този етап от специално създадената комисия е при норма от 9 приемни семейства на социален работник и предложената структура на персонала предлаганият разходен стандарт възлиза на 2,680 лв на приемно семейство**.**

Планирането на развитието на приемната грижа на база анализ на потребностите от приемни семейства в даден регион остава важен фактор, за осигуряване на необходимите приемни семейства по брой и профил, както и намаляване на броя на незаетите приемни семейства.

СХЕМА НА ПРОЦЕСИТЕ В ПРИЕМНАТА ГРИЖА

ОБУЧЕНИЕ НА СОЦИАЛНИ РАБОТНИЦИ И ДРУГИТЕ УЧАСТНИЦИ В ПРИЕМНАТА ГРИЖА

НАБИРАНЕ НА КАНДИДАТ ПРИЕМНИ РОДИТЕЛ

КОМИСИЯ ПО ПРИЕМНА ГРИЖА

ОЦЕНЯВАНЕ НА ДЕЦАТА В ПРОЦЕСА НА ДЕЙНОСТИТЕ ПО ЗАКРИЛА

ОЦЕНЯВАНЕ И ОБУЧЕНИЕ НА КАНДИДАТ ПРИЕМНИТЕ РОДИТЕЛИ

ОДОБРЯВАНЕ, РЕГИСТРАЦИЯ НА ПРИЕМНИТЕ СЕМЕЙСТВА

НАПАСВАНЕ

НАСТАНЯВАНЕ, ПОДКРЕПА

ПРЕГЛЕДИ – 1,3 и всеки 6 месец

ГОДИШЕН ПРЕГЛЕД

**Ролите на ОЗД, ЕПГ и други служби в управлението на случая на детето в приемна грижа**

|  |  |  |
| --- | --- | --- |
| **Ролята на ОЗД** | **Ролята на Екипа по приемна грижа** | **Ролята на друг доставчик / специалист** |
| Управлява случая на детето, което включва като действия: | Познават профила на децата за които се търсят настаняване |  |
| Оценка на риска | Набират подходящи за тях приемни семейства, оценяват и обучават кандидат – приемни семейства | Специализирана оценка по дадена кандидатура на семейство за приемно. |
| Планиране на действия за семейна подкрепа на рожденното семейство и/или | Поддържат определен обем приемни настанявания за общината / областта |  |
| Планиране на извеждането на детето от семейството. Възможно е извеждането на детето то семейството му да е спешно, което изисква и спешно настаняване на друго място. | Обучават и подкрепят приемните семейства.  Поддържат редовни срещи и разговори с приемните семейства, осведомяват се за динамиката в тях, при необходимост оказват подкрепа за разбиране на поведението на приемното дете и как да се справят с него. | Услуги, които ще подкрепят детето и семейството. Образователни услуги, материална подкрепа, здравни услуги, събития…  Дневна грижа за деца – детска градина, ОДЗ, Дневни центрове |
| Набавя необходимата за детето информация, за да може да се полага качествена грижа – коя е необходимата информация става ясно през следващите дни | Наблюдават развитието на детето и го докладват на ОЗД | Специализирани оценки и работа с детето |
| Наблюдава общото състояние на детето в приемната грижа и прави преглед на случая. В определен момент променя мярката за закрила. | Подготвят годишните прегледи на приемните семейства | Становища за развитието на децата в семейството или за самото семейство |
| Да осигури достъп на приемното дете до ОПЛ и форма на обучение | Да търси подходящите за детето здравни и образователни услуги, да изисква достъп до тях |  |
| Всяко от тези действия ги облича в съответната документална форма. | Всяко от тези действия ги облича в съответната документална форма. | Всяко от тези действия ги облича в съответната документална форма. |

1. Чл.2 от Наредба за условията и реда за кандидатстване, подбор и утвърждаване на приемни семейства и настаняване на деца в тях [↑](#footnote-ref-1)